stanford-oval/wikipedia huggingface dataset:
Mika Moring
Tausta

19. lokakuuta 1990 Moring ehdonalaisessa vapaudessa ollessaan pakotti kahden muun miehen kanssa naisen pysymään autossaan Masalassa Kirkkonummella. Nainen yritti päästä pakoon autosta, mutta Moring rikoskumppaneineen esti pakoyritykset. Moringin rikoskumppani heitti naisen ojaan ja potki tätä muun muassa päähän. Toinen rikoskumppani lisäksi uhkasi naista aseilla. Moring sai osuudestaan kolmen kuukauden vankeustuomion vahingonteosta, vapaudenriistosta ja liikenteen vaarantamisesta. Helsingin hovioikeus alensi rangaistuksen kestoa kahdella päivällä. Moring oli ennen rikosta ollut ehdonalaisessa vapaudessa joitain kuukausia.
2000-luvun alussa Moring pakotti naisen jäämään kotiinsa ja pysymään autossaan. Hän sai muun muassa vapaudenriistosta kahdeksan kuukauden vankeustuomion, mutta hovioikeus alensi tuomion kolmeen kuukauteen. Pari vuotta myöhemmin hänet tuomittiin neljästä pahoinpitelystä ja muista rikoksista vuoden ja kahden kuukauden vankeusrangaistukseen. Moring oli muun muassa polttanut yhtä uhreistaan kolvilla olkapäähän ja lyönyt toista voimistelujousella. Pahoinpitelyihin liittyi muutakin lyömistä ja potkimista. Käräjäoikeuden ratkaisussa todettiin, että Moring oli viimeisten kymmenen vuoden aikana saanut yhteensä kolmetoista vankeustuomiota.
Vuonna 2006 Moring pahoinpiteli useita naisia, joista yhden hän pakotti alle 1-vuotiaan vauvansa kanssa yöpymään kanssaan ulkona. Vuoden 2010 paikkeilla Moring sai raiskauksesta ja vapaudenriistosta pidemmän tuomion, jolloin hänen nimensä julkaistiin tiedotusvälineissä. Tässä vaiheessa Moring lopetti aiemman sukunimensä Olanderin käytön. Sittemmin hän teki kaksi pahoinpitelyä ja törkeän rattijuopumuksen. Pahoinpitelyihin liittyi muun muassa sylkemistä kasvoihin. Moringilla on muun muassa useita tuomioita rattijuopumuksista, kortitta ajamisesta, varkauksista ja muista rikoksista. Moringin naapurien mukaan myös 2010-luvun kuluessa hänen asunnostaan poistui usein itkeviä ja hätääntyneitä naisia, jotka soittivat naapureiden ovikelloja saadakseen apua.
Monet naisystävät ja läheiset ovat onnistuneesti hakeneet lähestymiskieltoja suojautuakseen Moringilta.
2020-luvun tuomiot

Toukokuussa 2023 Helsingin käräjäoikeus tuomitsi Moringin kuuden vuoden vankeusrangaistukseen neljästätoista rikoksesta. Kyse oli viidestä raiskauksesta, kolmesta törkeästä vapaudenriistosta, yhdestä vapaudenriistosta ja viidestä pahoinpitelystä. Uhreiksi oli joutunut seitsemän naista.
Vuonna 2023 Kanta-Hämeen käräjäoikeus tuomitsi Moringin kahden vuoden ehdottomaan vankeusrangaistukseen kahdesta raiskauksesta, kahdesta vapaudenriistosta ja pahoinpitelystä. Sekä Moring että syyttäjä valittivat päätöksestä. Kesäkuussa 2024 Turun hovioikeus korotti rangaistuksen kahteen vuoteen ja kahdeksaan kuukauteen. Moring oli useina päivinä joulukuussa 2020 pakottanut naisen jäämään mökilleen Tammelaan uhkailemalla, raiskaamalla ja tekemällä muuta väkivaltaa. Poliisi on arvioinut Moringin rikosten uhrien määrän mahdollisesti tiedettyä suuremmaksi.
Katoamistapaukset

Moring on poliisin nimeämä epäilty kahden naisen tappamisesta. Elokuussa 2019 katosi Vesannolla 35-vuotias Saara Arva. Arva ja Moring nähtiin yhdessä Vesannolla vielä 31. elokuuta 2019, ja poliisin mukaan Arva surmattiin viimeistään 1. syyskuuta. Paikalliset olivat tehneet kaksikosta monia havaintoja; kaksikkoa kuvailtiin muita vältteleväksi. Silminnäkijöiden mukaan Arva oli vaikuttanut aralta ja näyttänyt pahoinpidellyltä. Saara Arvan jäänteet löydettiin Vesannolta huhtikuun alussa 2024. Arva oli helsinkiläinen, joka aikuisena vietti vuosia asunnottomana ja päihdekuntoutujien asumisyksikössä. Moring tunnusti ajelleensa Arvan kanssa kuukausien ajan ympäri Suomea.
14. elokuuta 2022 katosi 28-vuotias Katja Miinalainen, josta viimeinen havainto tehtiin Salon Kiikalasta. Hän oli Arvan tavoin liikkunut Moringin seurassa ennen katoamistaan. Ennen katoamistaan Miinalainen oli asunut asunnottomia, mielenterveysongelmaisia ja päihdeongelmaisia auttavan Sininauhasäätiön asumisyksikössä Töölössä. Poliisin käsityksen mukaan Moring oli ajeluttanut molempia naisia syrjäisiin paikkoihin ja viettänyt näiden kanssa öitä mökillä, autossa ja ulkona. Moring on tästä huolimatta kiistänyt yhteytensä katoamistapauksiin.
Mike Conley (nuorempi)

| Mike Conley |
| --- | --- |
 Conley vuonna 2013.
Henkilötiedot
Koko nimi:  Michael Alex Conley jr.
Syntynyt: 11. lokakuuta 1987 (ikä 36) Fayetteville, Arkansas, Yhdysvallat
Kansalaisuus:   Yhdysvallat
Koripalloilija
Lempinimi:  Mike
Pelipaikka:  Pelintekijä
Pituus:  183 cm
Paino:  80 kg
Nyk. joukkue:   Utah Jazz
Sarja:  NBA
NBA-varaus:  4. varaus 2007 (Memphis Grizzlies)
Pelaajaura
Yliopistojoukkueet
2006–2007:   Ohion osavaltionyliopisto
Seurajoukkueet
2007–2019 2019–:   Memphis Grizzlies  Utah Jazz
Michael Alex ”Mike” Conley jr. (s. 11. lokakuuta 1987 Fayetteville, Arkansas) on yhdysvaltalainen koripalloilija, joka on pelannut NBA:ssa vuodesta 2007 lähtien.
Pelintekijänä pelaavan Conleyn varasi vuoden 2007 varaustilaisuudessa neljännellä vuorolla Memphis Grizzlies, jota tämä edusti vuoteen 2019 saakka. Kaudella 2012–2013 Conley valittiin NBA:n kakkospuolustustähdistöön. Kausina 2013–2014 ja 2015–2016 hänelle myönnettiin NBA Sportsmanship Award. Kesällä 2019 Conley siirtyi Utah Jazziin.
Conleyn isä on kolmiloikan olympiavoittaja Mike Conley.
Matilda-ilmiö

Matilda-ilmiö eli Matilda-efekti (engl. Matilda effect) tarkoittaa taipumusta kiistää tai vähätellä naisten tieteellisiä saavutuksia ja antaa niistä kunnia miehille. Ilmiö on nimetty suffragetti Matilda Joslyn Gagen mukaan, ja käsitettä käytti ensimmäistä kertaa tieteenhistorioitsija Margaret W. Rossiter vuonna 1993. Ilmiöön liittyy läheisesti Matteus-vaikutus, jossa edut kasautuvat niille, joilla niitä jo on.
Historia > Naiset tieteessä

Tiede on läpi historian ollut miesvaltaista. Merkittäviä eroja tieteenharjoittajien sukupuolten välillä esiintyy kaikkialla maailmassa erityisesti luonnontieteellisillä ja teknillisillä aloilla eli STEM-aloilla. Viime vuosina naisten määrä näillä aloilla on lisääntynyt, mutta he ovat miehiin verrattuna edelleen aliedustettuja. Maailmanlaajuisesti alle 30 prosenttia tutkijoista on naisia ja naisopiskelijoista vain 30 prosenttia valitsee korkeakoulussa STEM-alan. Erityisen vähän naisia opiskelee tieto- ja viestintätekniikan, luonnontieteiden, matematiikan ja tilastotieteiden sekä tekniikan, teollisuuden ja rakentamisen aloilla. Unescon mukaan naisia karkottavat tieteen parista muun muassa ennakkoluulot, sukupuolistereotypiat ja esikuvien puute. Vuonna 2016 Yhdistyneet kansakunnat julisti helmikuun 11. päivän kansainväliseksi naisten ja tyttöjen tiedepäiväksi, jolloin pyritään parantamaan naisten pääsyä ja osallistumista tieteeseen.
Historia > Käsitteen synty

Vuonna 1870 yhdysvaltalainen ihmisoikeusaktivisti ja sosiologi Matilda Joslyn Gage kirjoitti Woman as Inventor -pamfletin, jossa hän otti kantaa vallitsevaan ajatukseen siitä, että naisilla ei olisi kekseliäisyyttä tai tieteellistä osaamista. Pamfletissa Gage tyrmäsi väitteet vetoamalla perinteisiin, historiaan ja kokemuksiinsa naisista. Pamfletin lisäksi hän kirjoitti myös muita naisten syrjintää kritisoivia esseitä ja kirjoja.
Noin sata vuotta myöhemmin historioitsija Margaret W. Rossiter sai Gagen pamfletin käsiinsä. Hän julkaisi vuonna 1993 esseen ”The Matilda Effect in Science”, joka käsitteli unohtuneita naistieteilijöitä. Esseessään Rossiter kirjoitti tiedeyhteisössä havaitsemastaan naisia syrjivästä ilmiöstä ja nimesi sen Matilda-ilmiöksi Gagen mukaan.
Esimerkkejä

Jocelyn Bell Burnell, pulsarit löytänyt astrofyysikko
Marietta Blau, pionien löytämiseen käytetyn emulsiomenetelmän kehittänyt fyysikko
Rosemary Fowler, kaonien löytämiseen osallistunut fyysikko
Rosalind Franklin, DNA:n rakenteen selvittämiseen osallistunut kemisti
Katherine Johnson, Nasalle työskennellyt matemaatikko
Esther Lederberg, geneettistä rekombinaatiota ja bakteerien perimää tutkinut mikrobiologi
Lise Meitner, ydinfission keksimiseen osallistunut fyysikko
Aiheesta muualla

Woman as Inventor, Matilda Joslyn Gagen pamfletti (englanniksi)
Matilda Joslyn Gage.
Mizanur Rahman Chowdhury

| Mizanur Rahman Chowdhury> ফখরুদ্দীন আহমেদ |
| --- | --- |

Bangladeshin pääministeri
 9. heinäkuuta 1986 – 27. maaliskuuta 1988  
Edeltäjä:  Ataur Rahman Khan
Seuraaja:  Moudud Ahmed
Henkilötiedot
Syntynyt: 19. lokakuuta 1928
Kuollut: 2. helmikuuta 2006 (77 vuotta)
Tiedot
Puolue:  Jatiya Awamiliitto
Mizanur Rahman Chowdhury  (19. lokakuuta 1928 – 2. helmikuuta 2006) oli bangladeshilainen poliitikko, joka toimi maansa pääministerinä 1986–1988. Hän tuli mukaan politiikkaan opiskelijapolitiikan kautta vuonna 1944, ja osallistui aktiivisesti Bangladeshin itsenäisyyssotaan vuonna 1971. Hänestä tuli itsenäisen Bangladeshin ensimmäisen hallituksen viestintäministeri.
Chowdhury kuoli vuonna 2006 Dhakassa.
Luettelo televisiosarjan Entourage jaksoista

Entourage on yhdysvaltalainen komediasarja, jonka on luonut Doug Ellin. Sarjaa esitettiin vuosina 2004–2011 HBO-kanavalla yhteensä kahdeksan tuotantokauden ja 96 jakson ajan. Ellin oli sarjan vastaava tuottaja yhdessä Mark Wahlbergin, Stephen Levinsonin, Dennis Biggsin, Rob Weissin ja Ally Musikan kanssa. Sarja, joka perustuu löyhästi Walhbergin omiin kokemuksiin elokuva-alasta, seuraa Vincent Chasea (Adrian Grenier), newyorkilaista näyttelijää, joka luo uraa Hollywoodissa. Vincent jakaa kokemuksensa hänen seurueensa kanssa, jonka jäsenet auttavat – ja joskus myös vaikeuttavat – hänen uraansa. Hänen seurueeseensa kuuluvat hänen velipuolensa ja kollegansa Johnny ”Drama” Chase (Kevin Dillon), hänen lapsuudenystävänsä ja managerinsa Eric ”E” Murphy (Kevin Connolly), hänen häikäilemätön agenttinsa Ari Gold (Jeremy Piven) sekä hänen toinen pitkäaikainen ystävänsä Salvatore ”Turtle” Assante (Jerry Ferrara). Entouragen ensimmäinen jakso esitettiin HBO:lla 18. heinäkuuta 2004, ja sen viimeinen jakso 11. syyskuuta 2011. Sarjalle tehtiin jatkoa vuonna 2015 elokuvan Entourage muodossa.
Yleiskatsaus

| Kausi | Kausi | Jaksot | Ensiesitys Yhdysvalloissa> Avausjakso | Ensiesitys Yhdysvalloissa> Päätösjakso | Ensiesitys Suomessa> Avausjakso | Ensiesitys Suomessa> Päätösjakso |
| --- | --- | --- | --- | --- | --- | --- |
|  | 1 | 8 | 18. heinäkuuta 2004 | 12. syyskuuta 2004 | 18. tammikuuta 2007 | 8. helmikuuta 2007 |
|  | 2 | 14 | 5. kesäkuuta 2005 | 4. syyskuuta 2005 | 15. helmikuuta 2007 | 29. maaliskuuta 2007 |
|  | 3 | 12 | 11. kesäkuuta 2006 | 27. elokuuta 2006 | 31. elokuuta 2008 | 16. marraskuuta 2008 |
|  | 3 | 8 | 8. huhtikuuta 2007 | 3. kesäkuuta 2007 | 23. marraskuuta 2008 | 11. tammikuuta 2009 |
|  | 4 | 12 | 17. kesäkuuta 2007 | 2. syyskuuta 2007 | 18. tammikuuta 2009 | 5. huhtikuuta 2009 |
|  | 5 | 12 | 7. syyskuuta 2008 | 23. marraskuuta 2008 | 8. tammikuuta 2011 | 26. maaliskuuta 2011 |
|  | 6 | 12 | 12. heinäkuuta 2009 | 4. lokakuuta 2009 | 26. maaliskuuta 2011 | 11. kesäkuuta 2011 |
|  | 7 | 10 | 27. kesäkuuta 2010 | 12. syyskuuta 2010 | 19. marraskuuta 2011 | 21. tammikuuta 2012 |
|  | 8 | 8 | 24. heinäkuuta 2011 | 11. syyskuuta 2011 | 20. maaliskuuta 2014 | 15. toukokuuta 2014 |
|  | Entourage | Entourage | 3. kesäkuuta 2015 | 3. kesäkuuta 2015 | 12. kesäkuuta 2015 | 12. kesäkuuta 2015 |
Jaksot > Ensimmäinen tuotantokausi (2004)

| # | Σ # | Nimi | Suomenkielinen nimi | Ohjaus | Käsikirjoitus | Alkup>  esityspäivä | Suomen esityspäivä |
| --- | --- | --- | --- | --- | --- | --- | --- |
| 1 | 1 | Entourage | Hollywood, Hollywood, täältä tullaan! | David Frankel | Doug Ellin | 18. heinäkuuta 2004 | 18. tammikuuta 2007 |
Hollywoodin nouseva tähti Vincent Chase osallistuu uuden elokuvansa ensi-iltaan kavereidensa Ericin, Draman ja Turtlen kanssa. Porukka harkitsee osallistumista luokkakokoukseen New Yorkissa. Ari tarjoaa Matterhorn-nimistä käsikirjoitusta, jonka Vince ja Eric torjuvat. 
| 2 | 2 | The Review | Vähättelevä lehtijuttu | Julian Farino | Doug Ellin | 25. heinäkuuta 2004 | 18. tammikuuta 2007 |
Variety-lehti lyttää Vincen roolisuorituksen uudessa Head On -elokuvassa, ja tämä jatkaa tuhlailuaan vuokratessaan Rolls-Roycen. Ari kouluttaa Ericiä managerina toimimisesta ja huonojen arvostelujen käsittelemisestä. 
| 3 | 3 | Talk Show | Vince, pojat ja talkshow | Julian Farino | Larry Charles | 1. elokuuta 2004 | 25. tammikuuta 2007 |
Tavattuaan Jimmy Kimmelin nyrkkeilyottelun jatkoilla Vince suostuu vieraaksi tämän talk show -ohjelmaan. Drama paljastaa hänellä ja Kimmelillä olevan yhteistä taustaa. Eric ja Kristen jättävät pitkät jäähyväiset. 
| 4 | 4 | Date Night | Tapaamisia, kohtaamisia | Dan Attias | Doug Ellin & Rob Weiss | 8. elokuuta 2004 | 25. tammikuuta 2007 |
Eric ja Emily sopivat treffit Head On -elokuvan ensi-illaksi, mutta Vincen painostuksesta porukka viettää yhteisen illan kaupungilla treffikumppaneineen. 
| 5 | 5 | The Script and the Sherpa | Skriptejä ja sherpa-tyyppejä | Adam Bernstein | Doug Ellin & Stephen Levinson | 15. elokuuta 2004 | 1. helmikuuta 2007 |
Vince tapailee Fiona-nimistä vegaania, mistä muut eivät innostu. Eric löytää lupaavalta vaikuttavan käsikirjoituksen. 
| 6 | 6 | Busey and the Beach | Herra Busey ja hiekkarannat | Julian Farino | Doug Ellin & Larry Charles | 22. elokuuta 2004 | 1. helmikuuta 2007 |
Ystävykset vierailevat taidenäyttelyn avajaisissa, jossa Turtle aiheuttaa ongelmia. Ari tarjoaa Vincelle useita työprojekteja, muttei kiinnostu Queens Boulevardista. Arin entinen apulainen ja nykyinen kilpailija Josh houkuttelee kaverukset rantajuhliinsa aikeenaan varastaa Vince omaan talliinsa. Drama harkitsee uraa tarjoilijana. 
| 7 | 7 | The Scene | Käsikirjoitus nimeltään Queen’s Boulevard | David Frankel | Rob Weiss | 29. elokuuta 2004 | 8. helmikuuta 2007 |
Queens Boulevardin ohjaajaksi nimetään indie-ohjaaja Billy Walsh, mikä miellyttää Vinceä, muttei Ericiä. Drama piipahtaa koe-esiintymässä. 
| 8 | 8 | New York | Nyt New Yorkiin! | Julian Farino | Doug Ellin & Larry Charles | 12. syyskuuta 2004 | 8. helmikuuta 2007 |
Vince hyvästelee monet "erityislaatuiset" tyttöystävänsä ennen matkustamistaan New Yorkiin kolmeksi kuukaudeksi Queens Boulevardin kuvauksia varten. Eric saa enemmän vastuuta Vincen managerina. Drama tekee päätöksen uraansa koskien.
Jaksot > Kolmas tuotantokausi, osa 2

| # | Jakson nimi | Ohjaaja | Käsikirjoittaja(t) | Alkuperäinen esityspvm (Yhdysvallat) | Tuotanto- koodi |
| --- | --- | --- | --- | --- | --- |
| 35 | "Less Than 3" | Julian Farino | Doug Ellin | 8. huhtikuuta 2007 | 313 |
Vincen syntymäpäivä lupaa mieluisaa tulevaa vuotta, kun tähden uusi hyvännäköinen manageri, Amanda, tarjoaa tälle töitä. Eric ja Vince lounastavat Arin kanssa.
| 36 | "Dog Day Afternoon" | Mark Mylod | Doug Ellin & Rob Weiss | 15. huhtikuuta 2007 | 314 |
Vince ja Eric vitkastelevat Amandan työtarjouksen mennessä sivu suun, mistä Amanda suuttuu. Eric suunnittelee romanttista viikonloppua vain Sloanin kanssa, muttei saa kerrottua asiaa Vincelle. Turtle ja Drama löytävät unelmatreffikumppanit koirapuistosta, mutta heidän koiransa onnistuu vesittää miesten suunnitelmat. Ari käskee Lloydia kiinnittää yritykseensä taitava TV-käsikirjoittaja.
| 37 | "Manic Monday" | Julian Farino | Doug Ellin, Marc Abrams & Michael Benson | 22. huhtikuuta 2007 | 315 |
Vihainen Amanda tekee Vincelle uuden tarjouksen, ja Arin on voitettava myötätuntonsa erottaakseen tumpelo työntekijänsä Babsin toiveiden mukaan.
| 38 | "Gotcha" | Daniel Attias | Doug Ellin & Rob Weiss | 29. huhtikuuta 2007 | 316 |
Drama saa selville olevansa uuden tosi-tv -ohjelman kohteena. Eric yrittää pehmittää Vincen ja Amandan välejä, mutta osapuolet ovat jo rauhoittuneet. Ari saa vieraakseen kaverinsa lukioajoilta, mutta huomaa kadehtivansa tämän omaisuutta ja morsianta.
| 39 | "Return of the King" | Daniel Attias | Brian Burns | 6. toukokuuta 2007 | 317 |
Vince saa uuden mahdollisuuden näytellä Medellinissä, jos Ari ja tuottaja Nick Rubenstein pääsevät sovintoon Amandan ja studion kanssa päivän loppuun mennessä. Arin ja Nickin tehtävä vaikeutuu, kun jom kippurin vietto estää heitä käyttämästä kännyköitään ennen auringonlaskua. Eric epäilee Vincen ja Amandan suhteen romuttavan sopimuksen. Hevoskilpailussa Drama pelastaa hitaan hevosen joutumasta liimatehtaan raaka-aineeksi.
| 40 | "The Resurrection" | David Nutter | Doug Ellin & Ally Musika | 13. toukokuuta 2007 | 318 |
Eric ja Vince haluavat aloittaa Medellinin kuvaukset, mutta oikeudet käsikirjoitukseen tuottavat pulmia. Drama hakee helpotusta jännitykseensä hierojalta Five Towns -sarjan ensi-iltana, muttei voi välttyä Variety-lehden koruttomalta arvostelulta. Turtle tapaa sielunkumppanilta vaikuttavan tytön, mutta tytön isä estää Turtlen lähentymisyritykset.
| 41 | "The Prince's Bride" | David Nutter | Rob Weiss | 20. toukokuuta 2007 | 319 |
Drama kuluttaa päivän nahistellessaan roolista Rush Hour 3 -elokuvassa. Ari löytää rahoittajan Medellinille, mutta tämän omaisuuden alkuperä ja vaimon kiinnostus Vinceä kohtaan herättävät epäilyjä. Turtle käy treffeillä tapaamansa tytön kanssa –tämän isän valvovan silmän alla.
| 42 | "Adios Amigos" | Mark Mylod | Doug Ellin | 3. kesäkuuta 2007 | 320 |
Kaikki on vihdoin saatu kohdilleen, ja Medellinin tuotanto alkaa. Vince valitsee Billy Walshin elokuvansa ohjaajaksi. Kaverusten täytyy muuttaa pois kartanosta, mikä johtaa Draman muuttoon omaan asuuntoonsa ja Ericin muuttoon yhteen Sloanin kanssa.
Mitä on antiikin filosofia?

| Mitä on antiikin filosofia?> Qu’est-ce que la philosophie antique?.Alkuperäisteos |
| --- | --- |
Kirjailija:  Pierre Hadot
Kieli:  ranska
Genre:  filosofia
Kustantaja:  Gallimard
ISBN:  2-07-032760-4
Suomennos
Suomentaja:  Tapani Kilpeläinen
Kansitaiteilija:  Antti Salminen
Kustantaja:  Niin & näin
Julkaistu:  2010
Ulkoasu:  nidottu
Sivumäärä:  337
ISBN:  978-952-5503-48-7
Löydä lisää kirjojaKirjallisuuden teemasivulta
Mitä on antiikin filosofia? (ransk. Qu’est-ce que la philosophie antique?) on Pierre Hadot'n vuonna 1995 ilmestynyt kirja. Teoksen on suomentanut Tapani Kilpeläinen ja sen on julkaissut suomeksi Niin & näin vuonna 2010.
Aiheesta muualla

Mika Perälä: Filosofia elämäntapana. Agricola 22.11.2010.
Tintti Tupola: Filosofia elämäntapana (Arkistoitu – Internet Archive). Paatos 3/2010.
Mitä on valistus?

| Mitä on valistus? |
| --- | --- |
Kirjailija:  Juha Koivisto & Markku Mäki & Timo Uusitupa
Kieli:  suomi
Genre:  filosofia
Kustantaja:  Vastapaino
Julkaistu:  1995
Ulkoasu:  nidottu
Sivumäärä:  268
ISBN:  951-9066-99-3
Löydä lisää kirjojaKirjallisuuden teemasivulta
Mitä on valistus? on Vastapainon vuonna 1995 julkaisema artikkelikokoelma, joka sisältää filosofien kirjoituksia valistuksesta. Teoksen ovat toimittaneet Juha Koivisto, Markku Mäki ja Timo Uusitupa.
Aiheesta muualla

Teoksen verkkoversio (Arkistoitu – Internet Archive)
Eero Ojanen: Uskaltaako valistus todella ajatella? (Arkistoitu – Internet Archive). Niin & näin 2/1996.
Markus Schulz

| Markus Schulz |
| --- | --- |
 Schulz vuonna 2012
Henkilötiedot
Syntynyt: 3. helmikuuta 1975 (ikä 49)
Ammatti:  DJ, musiikkituottaja
Muusikko
Taiteilijanimi:  Dakota, Himmel ja San Andreas Soundlab 
Aktiivisena:  1990–
Tyylilajit:  house, progressiivinen trance
Levy-yhtiöt:  Coldharbour Recordings, Armada Music, Ultra Records
Palkinnot
 8. parhain DJ (2010) 
Aiheesta muualla
Kotisivut
  [ Muokkaa Wikidatassa ] [ ohje ]  
Markus Schulz (s. 3. helmikuuta 1975) on saksalais-amerikkalainen DJ ja musiikkituottaja. Hän tunnetaan viikoittaisesta radiolähetyksestään: "Global DJ Broadcast", jota esitetään usealla radiokanavalla. Schulz on Coldharbour Recordings -levymerkin perustaja ja Schulz Music Group (SMG) on hänen manageriyhtiönsä, joka nostaa nousevia kykyjä esiin. Syyskuussa 2012 ja uudelleen 2018 Schulz oli DJ Timesin lukijaäänestyksen mukaan Yhdysvaltain paras tiskijukka.
Vuonna 2013 Schulz & Ferry Corsten ilmoittivat tuottavansa musiikkia ja keikkailevansa ryhmällä nimenään New World Punx. Markus Schulz on julkaissut neljä levyä Dakota-aliaksella.
Schulz on julkaissut kuusi miksattua kokoelmalevyä ja neljä artistialbumia omalla nimellään. Hän on vuosien varrella työskennellyt seuraavien artistien kanssa: Depeche Mode, Madonna, Everything but the Girl, Jewel, OceanLab, Gabriel & Dresden, Télépopmusik, Fat Boy Slim, Miro, Book of Love, Blue Amazon, ja PQM. Hänen remixit "Intuition" ja "Stand" pääsivät molemmat #1 Billboard-listalla.
Diskografia > Studioalbumit (nimellä Markus Schulz)

Without You Near (2005, Armada Music)
Progression (2007, Armada Music)
Do You Dream? (2010, Armada Music)
Scream (2012, Armada Music)
Scream 2 (2014, Armada Music)
Watch the World (2016, Black Hole Recordings)
We Are The Light (2018, Black Hole Recordings)
Diskografia > Studioalbumit (nimellä Dakota)

Thoughts Become Things (2009, Armada Music)
Thoughts Become Things II (2011, Armada Music)
The Nine Skies (2017, Coldharbour Recordings)
Diskografia > Remixalbumit

Progression Progressed - The Remixes (2008, Armada Music)
Do You Dream? - The Remixes (2011, Armada Music)
Dakota – Thoughts Become Things II (The Remixes) (2012, Armada Music)
Diskografia > Kokoelmalevyt

Shikodachi (1999, Safari Media )
Kamaidachi (2000, Safari Media )
American DJ - 04 Phoenix (2001, The Right Stuff)
Coldharbour Sessions (2004, Armada Music)
Miami '05 (2005, Moist Music)
Ibiza '06 (2006, Moist Music)
Amsterdam '08 (2008, Armada Music)
Toronto '09 (2009, Armada Music)
Armada At Ibiza - Summer 2008
Las Vegas '10 (2010, Armada Music)
Prague '11 (2011, Armada Music)
Los Angeles '12 (2012, Armada Music)
Best of 2012: World Tour Compilation (15 December 2012)
Buenos Aires '13 (2013, Armada Music)
In Search of Sunrise 14 (mukana Gabriel & Dresden ja Andy Moor) (2018, Songbird)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset nettisivut
Schulz Mayday festivaaleilla vuonna 2010 Puolassa.
Mohamed Onarami

| Mitalit> Maa:   Tunisia.Miesten taekwondo.Afrikan-mestaruuskilpailut  | Mitalit> Maa:   Tunisia.Miesten taekwondo.Afrikan-mestaruuskilpailut  | Mitalit> Maa:   Tunisia.Miesten taekwondo.Afrikan-mestaruuskilpailut  | Maa:   Tunisia> Miesten taekwondo. |
| --- | --- | --- | --- |
|  Kultaa | Dakar 2001 | alle 67 kg |  |
Mohamed Onarami on tunisialainen taekwondoini, joka voitti Afrikan-mestaruuden vuonna 2001 alle 67-kiloisten sarjassa.
Mons Badonicuksen taistelu

Mons Badonicuksen (englanniksi Mount Badon, kymriksi Mynydd Baddon) eli Badon Hillin taistelu oli taistelu, jossa roomalais-brittiläiset ja kelttijoukot löivät selvästi maahantunkeutuneen anglosaksien armeijan. Taistelun tarkkaa aikaa ja paikkaa ei tiedetä varmuudella, mutta se lienee käyty noin vuonna 500 joko Badburyssa lähellä Swindonia tai Baydonissa lähellä Lambournia. Mons Badonicuksen taistelu oli aikakautensa merkittävä poliittinen ja sotilaallinen tapahtuma.
Gildas, 500-luvulla elänyt munkki ja historioitsija, oli sitä mieltä, että kelttien voitto viivytti saksien etenemistä Englannissa 40 vuodella. Hän mainitsee taistelun voittajaksi Ambrosius Aurelianuksen. Nennius puolestaan ilmoittaa 800-luvun alkupuolella kirjoittamassaan teoksessa Historia Britonum voittajaksi kuningas Arthurin ja taistelun ajankohdaksi vuoden 516.